[{"text_idx": "#000003", "text": "Aga kuidas sai siis minust Fordimees? MINI Cooper oli endale u\u0308llatuslikult kiiresti uue omaniku saanud ning parklas haigutas tu\u0308hi koht. Hoolimata kehtivast katku-ajast sai veel ka pulmad maha peetud, mille tulemusena haigutas rahakotis auk ning pangakontodele ei soovinud tuju rikkumiseks ka pilku heita. Lahe \u2013 u\u0308ks o\u0303htu pidu, hunnik pappi la\u0308inud, aga va\u0308hemalt saad hiljem va\u0308ga kalli raha terve eest portsu pilte. Ja ro\u0303nga so\u0303rme. Boonusena uhkustas Jaguar ka veel ka\u0308igukasti veateatega ning ringi veeremiseks rattaid nappis. Tuli taas alustada algusest ning finantsid seadsid ku\u0308llaltki karmi eelarvepiirangu."}, {"text_idx": "#000007", "text": "Grossi poe parkla Tu\u0308ril. Istume koos vennaga tema 1-seeria Bemaris, sest et noh, odavat autot ostma ja tingima juba Range Roveriga pigem ei la\u0308heks. U\u0308hes ka\u0308es kellukese limonaad ja teises Olegi poest ostetud rasvane lihapontsik. See menu\u0308u\u0308 sobis nagu ideaalselt kokku ka planeeritava finantstehinguga. Parklasse veeres ka u\u0308ks madalaks lastud ja o\u0303ige pisut va\u0308sinud olemisega Sierra. Korra juba mo\u0303tlesime minna juttu tegema, et kui Probe ei peaks sobima, siis kas tu\u0308u\u0308bid oleks no\u0303us oma Sirtsu meile a\u0308ra a\u0308rima. Aga siis ta saabus \u2013 punane, klapptulede ja edevate kroomvelgedega. Ta\u0308naseks ikka juba u\u0308sna eksootiline vaatepilt. No peaasi, et ta nu\u0308u\u0308d liiga raibe poleks..."}, {"text_idx": "#000008", "text": "Ca 5km a\u0308sja ostetud Fordiga la\u0308bitud ja ikka veel u\u0308hes tu\u0308kis..."}, {"text_idx": "#000011", "text": "Prooviso\u0303idu ajal oli ku\u0308ll pisut tunda, et mootor ei ka\u0308i liiga u\u0308htlaselt. Justkui ja\u0308taks aegajalt pisut vahele. Ja lisaks pidi mu\u0308u\u0308ja va\u0308itel auto peale pikemat seismist korralikult suitsema \u2013 arvatavasti asi klapisa\u0308a\u0308re tihendites. Igatahes pisut pikem tiir Tu\u0308ri vahel tegi selgeks, et kui hinna paika saab, siis sinna maha ma teda ei ja\u0308ta. Natukene saime numbrid paremaks, aga la\u0308ksin siiski 50 euri oma seatud hinnala\u0308vest u\u0308le. Tuli minna Olegi toidupoe ku\u0308ljes asuvat pangaautomaati tu\u0308hjendama ja asuda pabereid ta\u0308itma. Olin just ostnud oma 21. auto \u2013 Ford Probe Mk2."}, {"text_idx": "#000012", "text": "Tegelikult on temaga pa\u0308ris a\u0308ge so\u0303ita \u2013 sportauto ju ikkagi! Rool on u\u0308sna ta\u0308pne ja konkreetne ning vedrustus hoiab masinat kurvides u\u0308sna kindlalt teel. Kusjuures need klapptuled auto nina peal tekitavad mingisuguse veidra rallika tunde ja gaasipedaal kipub ma\u0308rkamatult po\u0303randasse vajuma. Kogu juhitavus ja so\u0303iduomadused suutsid mind nii vana auto kohapealt u\u0308sna positiivselt u\u0308llatada. Ko\u0303ige veidram (lisa?) varustus selle Fordi juures on pneumaatilised esiistmed \u2013 nimelt saab o\u0303huga reguleerida ku\u0308lgmisi patju ja selja osa. What? See aga ta\u0308hendab, et saad tooli va\u0308ga ta\u0308pselt kere ja\u0308rgi paika sa\u0308ttida. Istmed on u\u0308sna mugavad ja hoiavad kurvides ha\u0308sti paigal. Ka\u0308igud on konkreetsed ja lu\u0308lituvad ta\u0308pselt. Ainult sidur vo\u0303tab pisut liiga alt, mis ta\u0308hendab, et ebapiisava pedaali vajutuse korral kuuleb teinekord hammasrataste raginat."}, {"text_idx": "#000013", "text": "Lisaks on Fordil ka u\u0308ks huvitav featuur \u2013 kui auto on pikemalt seisnud, siis peale ka\u0308ivitamist peidab ta end korraliku suitsupilve sisse. Peale 2-5 minuti mo\u0308o\u0308dumist on aga silindritesse valgunud o\u0303li kenasti a\u0308ra po\u0303lenud ja tossupilv haihtunud. Kusjuures, kui kohe liiklusesse so\u0308o\u0308sta, siis tagumised autod hoiavad lugupidavalt va\u0308a\u0308a\u0308ga suurt pikivahet. Su\u0308mptomid viitaks justkui va\u0308sinud klapisa\u0308a\u0308retihenditele. Korra isegi ka\u0308is peast la\u0308bi, et ka\u0308iks need u\u0308le, aga samas, see suitsemine vo\u0303i tossamine vana auto puhul on omaette a\u0308ge ning tekitab ikkagi audentse Ford Probe omamise tunde. Ahjaa, algul ta suitses va\u0308hem. Aga siis proovisin sellist imepa\u0308rast abivahendit nagu Carlube Smoke Stop. Kalla aga mootorisse ning suitsemine kaob! 3.50 ja asi korras? Kui enne suitses ta ca minuti vo\u0303i kaks, siis nu\u0308u\u0308d hoopis poole kauem. Hea kraam!"}, {"text_idx": "#000014", "text": "Hommikusest vo\u0303i siis to\u0308o\u0308pa\u0308eva lo\u0303pu suitsemisest rohkem aga ha\u0308iris see katkumine kiirendamisel. Selline tunne nagu mootor ja\u0308taks pisut vahele. Kuna u\u0308ks ku\u0308u\u0308nlajuhe oli kergelt teibitud, sai tellitud uus Boschi juhtmete komplekt (36\u20ac). Hoopis teine tera. Ka\u0308ib teine nu\u0308u\u0308d u\u0308htlaselt ning seda katkumise efekti pole rohkem ta\u0308heldanud. Korra veel peaks piiluma po\u0303hja alla, et saaks aru, mis seal parema esimese ratta juures kolksu teeb."}, {"text_idx": "#000015", "text": "Kuna blogiposti jaoks oli ka autost pilte vaja, siis ajasin oma katkise telefoni taaskord kuumaks. Hiljem sai fotosid pisut kohendatud ja peab u\u0308tlema, et pole viga. Piltidel ikka korralik Ferrari! U\u0308he soojaga juba treisin harjumusest ka mu\u0308u\u0308gikuulutus po\u0303hja valmis, sest mine tea, millal tuleb tahtmine ta turgu tagasi lu\u0308kata."}, {"text_idx": "#000016", "text": "Silmad lahti, silmad kinni! Taustal hoopis a\u0308gedam auto!"}, {"text_idx": "#000017", "text": "Ford Mustang... ta\u0308hendab ikkagi Ford Probe"}, {"text_idx": "#000018", "text": "Nagu ON Ameerika auto, aga kas ikka on? Esimese generatsiooni Probe pidi olema algselt hoopis Ford Mustang! Selle auto tootmisele eelnenud ajastul kippusid suurte V8 mootoritega autode mu\u0308u\u0308ginumbrid USA turul kokku kuivama ning ilma hakkasid tegema erinevad Jaapani sportautod (Acura Integra, Nissan 200SX, Toyota Celica ja teised). Kuna Ford omas osalust ka Mazdas, siis vo\u0303etigi aluseks MX-6 platvorm, mille peale pidi su\u0308ndima uus esiveoline! Mustang. Kui aga prototu\u0308u\u0308p lo\u0303puks valmis sai ning meediasse lekkis, siis la\u0308ks asi po\u0308o\u0308raseks. Esiteks tekkisid vastuolud Fordi enda juhtkonna sees (eelko\u0303ige selle to\u0303ttu, et kapoti alla polnud vo\u0303imalik paigutada V8 mootorit \u2013 lihtsalt poleks a\u0308ra mahtunud). Lisaks saabuks ka Mustangi fa\u0308nnidelt u\u0308le 50 000 ka\u0308sitsi kirjutatud so\u0303imukirja \u2013 nagu mismo\u0303ttes esiveoline, jaapani tehnikal baseeruv ja ilma V8 mootorita?"}, {"text_idx": "#000019", "text": "O\u0303nneks oli Fordi juhtkonnal piisavalt mo\u0303istust vo\u0303tmaks oma fa\u0308nne kuulda. Seega tuli otsida autole uus nimi ning hakata hoopis uut tagaveolist ja V8 mootorit mahutavat so\u0303idukit disainima. Probe la\u0308ks liinile 1988 aastal ning teise generatsiooni mudeli tootmine lo\u0303petati 1997 aastal."}, {"text_idx": "#000020", "text": "Kusjuures Probe Mk2 on 60% Mazda ja 40% Ford. Ehk pole ta midagi nii va\u0308ga ameeriklane. Mootor on peal sama, mis Mazda 626 ja MX-6 mudelitel. Samuti kogu silla- ja ka\u0308igu osa. Ta\u0308nu sellele on ta\u0308na ko\u0303ik tu\u0308kid odavad ja neid on ka u\u0308sna kerge saada. Aga kuhu temaga remonti la\u0308hed? Kas Mazda Abi\u2019sse vo\u0303i mo\u0303nda Fordi to\u0308o\u0308kotta?"}, {"text_idx": "#000021", "text": "Va\u0308rskemat infot ja veidraid prooviso\u0303ite leiab ka 100auto FB lehelt: "}, {"text_idx": "#000029", "text": "Aastal 1999 proovisin STP Smoke Stopika abil Fiat Uno purunenud o\u0303liro\u0303ngaid ( hiljem selgus) parandada, ei aidanud aga tegi palju tihedama suitsu. Kas to\u0303esti saavad sellised ained pa\u0308riselt aidata, kas ma\u0308letate veel telepoe Motor Appi sellega vo\u0303is o\u0303li u\u0308ldse mootorist va\u0308lja lasta.\nKa\u0308isime Bulgaarias (ro\u0303ve gluaak) Musta mere a\u0308a\u0308res puhkamas ja poisil oli vaja seal putkast osta 2\u20ac ujumis prillid. Prillid ta\u0308itusid kiiremini veega kui juuksed ma\u0308rjaks jo\u0303udsid saada. Naine u\u0308tles et ainult 2\u20ac maksid ka.\nKuskil Kiinamaal on tehas mis toodab iga pa\u0308ev kasutusko\u0303lbmatuid ujumisprille ja ko\u0303ik ostjad on rahul, sest maksavad ju ka ainult 2\u20ac.\nMinu Probe kauniste leekidega oli 1989 aasta mudel. Olen ja\u0308lginud mobilest ja pole 5 aastat juba u\u0308htegi esimese po\u0303lvkonna faselifti eelset u\u0308marate stangedega mu\u0308u\u0308gil na\u0308inud. Viimati oli u\u0308ks Sveitsis.\nVo\u0303ib vist maailma ha\u0308vinud liikide hulka lugeda.\nTuvikestes tahtis Jaapani miljona\u0308a\u0308r a\u0308ra osta Alli De Sotot sest see oli viimane maailmas. Pooled oli tehas tagasi kutsunud ja u\u0308leja\u0308a\u0308nud olid lahustunud vihmas. Probedel vist sama saatus sest nii erinevate geenidega lapsukest ei taha keegi lapsendada."}]